उत्तरकाशी के भटवाड़ी ब्लॉक की घटना; नुकसान का जायजा लेने पहुंचेगी टीम
Uttarakhand Uttarkashi Lightning Strike Case - उत्तराखंड के उत्तरकाशी में शनिवार रात को बिजली गिरने से 350 से ज्यादा भेड़-बकरियां की मौत हो गई। मीडिया रिपोर्ट्स के मुताबिक, भटवाड़ी ब्लॉक के बारसू गांव के तीन लोग अपनी हजार से ज्यादा भेड़-बकरियों को ऋषिकेश से उत्तरकाशी लेकर जा रहे थे।
उत्तराखंड के उत्तरकाशी में शनिवार रात को बिजली गिरने से 350 से ज्यादा भेड़-बकरियां की मौत हो गई। मीडिया रिपोर्ट्स के मुताबिक, भटवाड़ी ब्लॉक के बारसू गांव के तीन लोग अपनी हजार से ज्यादा भेड़-बकरियों को ऋषिकेश से उत्तरकाशी लेकर जा रहे थे।
रात को वे डुंडा तहसील के खट्टूखाल के पास पहुंचे थे। इस दौरान लगातार बारिश हो रही थी और तेज आंधी चल रही थी। रात करीब 9 बजे बिजली गिरी और उसकी चपेट में आने से 350 से ज्यादा भेड़-बकरियों की मौत हो गई।
घटना से घबरा गए गांव के लोग
एक साथ इतने जानवरों की मौत होने से गांव वाले लोग घबरा गए। उन्होंने भटवाड़ी ब्लॉक की प्रमुख विनीता रावत को घटना की जानकारी दी। विनीता रावत ने डीएम और जिला आपदा प्रबंधन विभाग को घटना के बारे में बताया।गांव के रहने वाले जगमोहन रावत ने घटना की पुष्टि की है। उन्होंने कहा कि इससे पहले कभी भी बिजली गिरने से इतने जानवरों की मौत एक साथ नहीं हुई है।
नुकसान का पता लगाने के लिए जाएगी टीम
डुंडा के तहसीलदार प्रताप सिंह चौहान ने कहा कि आज प्रशासन और पशु चिकित्सा विभाग की टीम मौके पर पहुंचेगी। इसके बाद ही कुल नुकसान और मौत के कारणों का पता चल सकेगा। आपदा प्रबंधन डिपार्टमेंट की टीम भी मौके पर जाएगी और जिला प्रशासन को अपनी रिपोर्ट देगी।
बिजली गिरने से जुड़ी ये खबरें भी पढ़ें...
बादलों के बीच कैसे बनती है और जमीन पर कैसे गिरती है बिजली
बिजली का चमकना और गड़गड़ाहट साथ ही होती है। बिजली की चमक पहले नजर आती है। ऐसा प्रकाश की गति ध्वनि से ज्यादा तेज होने के कारण होता है। इस दौरान प्रकाश की गति करीब 3 लाख किलो मीटर प्रति सेकंड होती है। इसके विपरीत ध्वनि की गति उससे कम काफी कम होती है। पूरी खबर पढ़ें...
भास्कर नॉलेज:3 लाख किमी प्रति घंटा की रफ्तार से धरती पर गिरती है बिजली; इससे बचने के 6 तरीके
 बिजली गिरना प्राकृतिक घटना है। हर सेकेंड धरती पर 50-100 बार बिजली गिरती है। सूर्य की सतह की तुलना में बिजली अधिक गर्म होती है। बिजली जिस रास्ते से होकर जमीन पर आती है, वहां की हवा 15 हजार डिग्री फारनहाइट तक गर्म हो जाती है। यह गर्मी सूरज की सतह की गर्मी (10 हजार फारनहाइट) से अधिक है। पूरी खबर पढ़ें...
देश में सबसे ज्यादा...:मध्यप्रदेश में एक साल में 6.55 लाख बार गिरी बिजली, 199 की मौत हुई; सालाना 13.85% की दर से बढ़ रहीं बिजली गिरने की घटनाएं
एनुअल लाइटनिंग रिपोर्ट 2021-22 से पता चला है कि साल 2021-22 में आसमानी बिजली गिरने की देश में सबसे ज्यादा घटनाएं मध्यप्रदेश में हुईं। अप्रैल 2021 से मार्च 2022 तक एमपी में 6 लाख 55 हजार 788 बार बिजली गिरी। यहां बिजली गिरने की घटनाएं सालाना 13.85% की दर से बढ़ रही हैं। पूरी खबर पढ़ें...